ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 55/2559....................เรื่อง การขอรับความเห็นชอบเป็นผู้ให้บริการระบบสนับสนุน งานที่เกี่ยวข้องกับการซื้อขายหน่วยลงทุน และการจัดการกองทุน\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ โดยที่ข้อ 8 วรรคสอง แห่งประกาศคณะกรรมการกํากับตลาดทุน ที่ ทธ. 25/2556 เรื่อง การให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจ ลงวันที่ 17 พฤษภาคม พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทธ. 56/2559 เรื่อง การให้บุคคลอื่นเป็นผู้รับดําเนินการในงานที่เกี่ยวข้องกับการประกอบธุรกิจ (ฉบับที่ 5) ลงวันที่ 21 ธันวาคม พ.ศ. 2559 กําหนดให้ผู้ประกอบธุรกิจสามารถรับบริการระบบสนับสนุนงานที่เกี่ยวข้องกับการซื้อขายหน่วยลงทุนและการจัดการกองทุนจากผู้ให้บริการดังกล่าวที่ได้รับความเห็นชอบจากสํานักงาน สํานักงานจึงออกประกาศไว้ดังต่อไปนี้ข้อ ๑ ในประกาศนี้ "ผู้ให้บริการ" หมายความว่า ผู้ให้บริการระบบสนับสนุน "ผู้รับบริการ" หมายความว่า ผู้รับบริการระบบสนับสนุน "ระบบสนับสนุน" หมายความว่า ระบบสนับสนุนงานที่เกี่ยวข้องกับการซื้อขายหน่วยลงทุนและการจัดการกองทุน อย่างใดอย่างหนึ่งหรือหลายอย่างดังต่อไปนี้ (1) การให้บริการโครงสร้างพื้นฐาน ดังนี้ (ก) ข้อมูลของกองทุนรวม เช่น ราคา ผลการดําเนินงาน หรือข่าวสารต่าง ๆ เกี่ยวกับกองทุนรวม เป็นต้น (ข) ข้อมูลเกี่ยวกับผู้ลงทุน (ค) การรับส่งคําสั่งซื้อขายหน่วยลงทุน (ง) การชําระราคาค่าซื้อขายหน่วยลงทุน (จ) การจ่ายสิทธิประโยชน์ของหน่วยลงทุน (2) การให้บริการสถาบันตัวกลาง ดังนี้ (ก) ช่องทางการซื้อขายหน่วยลงทุนผ่านสื่ออิเล็กทรอนิกส์ (ข) การชําระค่าซื้อขายหน่วยลงทุนระหว่างผู้ลงทุนและนายหน้าซื้อขายหน่วยลงทุน (ค) ระบบงานของนายหน้าซื้อขายหน่วยลงทุน เช่น การออกใบแจ้งผลการซื้อขาย หรือรายงานหน่วยลงทุนประจํางวด เป็นต้น (3) การให้บริการสําหรับผู้ลงทุน เช่น รายงานการลงทุนรวม เป็นต้น (4) งานระบบทะเบียนกลาง เช่น บริการจัดทําทะเบียนผู้ถือหน่วยลงทุน เป็นต้น (5) งานสนับสนุนการลงทุนและชําระราคาหลักทรัพย์ เช่น บริการส่งคําสั่งซื้อขายหลักทรัพย์กับบริษัทนายหน้าซื้อขายหลักทรัพย์ หรือชําระราคา โอน และรับโอนผ่านผู้รับฝากทรัพย์สิน ในรูปแบบอิเล็กทรอนิกส์ที่เชื่อมต่อกับระบบชําระราคาและระบบรับฝากทรัพย์สิน เป็นต้น "ประกาศระบบเทคโนโลยีสารสนเทศ" หมายความว่า ประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยข้อกําหนดในรายละเอียดเกี่ยวกับการจัดให้มีระบบเทคโนโลยีสารสนเทศข้อ ๒ ประกาศนี้ให้ใช้บังคับกับการขอรับความเห็นชอบเป็นผู้ให้บริการระบบสนับสนุนงานที่เกี่ยวข้องกับการซื้อขายหน่วยลงทุนและการจัดการกองทุนข้อ ๓ ให้บุคคลที่ประสงค์จะขอรับความเห็นชอบเป็นผู้ให้บริการ ยื่นคําขอรับความเห็นชอบต่อสํานักงานตามแบบคําขอรับความเห็นชอบ พร้อมทั้งเอกสารหลักฐานประกอบคําขอรับความเห็นชอบตามที่ระบุในคู่มือสําหรับประชาชนข้อ ๔ ผู้ขอรับความเห็นชอบเป็นผู้ให้บริการตามข้อ 3 จะได้รับความเห็นชอบจากสํานักงานต่อเมื่อเป็นนิติบุคคลที่มีคุณสมบัติและเป็นไปตามเงื่อนไขดังต่อไปนี้ (1) มีแผนการดําเนินงานที่ชัดเจน โดยคํานึงถึงผลประโยชน์และความเป็นธรรมต่อผู้รับบริการ (2) มีระบบงานที่เพียงพอและมีประสิทธิภาพอย่างน้อยดังนี้ (ก) ระบบการบริหารความเสี่ยง (ข) ระบบการควบคุมภายใน (ค) ระบบการรักษาความปลอดภัยของข้อมูลเพื่อป้องกันมิให้บุคคลที่ไม่มีอํานาจหน้าที่เกี่ยวข้อง ล่วงรู้ หรือแก้ไขเปลี่ยนแปลงข้อมูล รวมทั้งเพื่อป้องกันการล่วงรู้ข้อมูลอันมิพึงเปิดเผยระหว่างหน่วยงานและบุคลากร ตลอดจนกระบวนการจัดการและจัดเก็บข้อมูล เอกสาร และหลักฐานเกี่ยวกับการประกอบธุรกิจให้ถูกต้อง ครบถ้วน ตรวจสอบได้ และปลอดภัย ตามหลักเกณฑ์ที่กําหนดในประกาศระบบเทคโนโลยีสารสนเทศ (ง) ระบบเทคโนโลยีสารสนเทศที่เทียบเท่าหรือเป็นไปตามหลักเกณฑ์ที่กําหนดในประกาศระบบเทคโนโลยีสารสนเทศ (จ) ระบบการรองรับเหตุฉุกเฉินในกรณีต่าง ๆ ซึ่งมีการกําหนดขั้นตอนและผู้รับผิดชอบในแต่ละกรณีไว้อย่างชัดเจน หรือมีการจัดทําเป็นแผนการดําเนินธุรกิจอย่างต่อเนื่องที่สอดคล้องกับนโยบายการบริหารความต่อเนื่องในการดําเนินธุรกิจและแผนการดําเนินธุรกิจดังกล่าวได้รับความเห็นชอบจากคณะกรรมการหรือผู้บริหารระดับสูง คําว่า "ผู้บริหารระดับสูง" ตาม (2) (จ) วรรคหนึ่ง หมายความว่า ผู้จัดการ รองผู้จัดการ ผู้ช่วยผู้จัดการ หรือผู้ดํารงตําแหน่งเทียบเท่ากับตําแหน่งข้างต้นที่เรียกชื่ออย่างอื่น (ฉ) ระบบงานในการตรวจสอบและกํากับดูแลให้การให้บริการระบบสนับสนุนเป็นไปตามกฎหมาย ประกาศ แนวทาง คําสั่ง และหนังสือเวียนที่ออกตามกฎหมายว่าหลักทรัพย์และตลาดหลักทรัพย์ รวมถึงมาตรฐานการประกอบธุรกิจที่เกี่ยวข้อง (3) มีความพร้อมด้านบุคลากร โดยผู้ขอรับความเห็นชอบเป็นผู้ให้บริการต้องจัดให้มีบุคลากรที่เหมาะสมและเพียงพอเพื่อให้สามารถประกอบธุรกิจได้อย่างมีประสิทธิภาพ ด้วยความรับผิดชอบ และเป็นไปตามกฎหมาย ประกาศ แนวทาง คําสั่ง และหนังสือเวียนที่ออกตามกฎหมายว่าหลักทรัพย์และตลาดหลักทรัพย์ รวมถึงมาตรฐานการประกอบธุรกิจที่เกี่ยวข้อง (4) มีฐานะการเงินในลักษณะที่ไม่มีเหตุอันควรเชื่อได้ว่าอาจก่อให้เกิดความเสียหาย หรือมีพฤติการณ์อื่นที่แสดงให้เห็นว่าอยู่ในระหว่างประสบปัญหาทางการเงิน ทั้งนี้ ในกรณีที่ผู้ขอรับความเห็นชอบมีหน้าที่ต้องดํารงเงินกองทุนตามกฎหมายที่ควบคุมการประกอบธุรกิจของผู้ที่ขอรับความเห็นชอบ ต้องสามารถดํารงเงินกองทุนตามกฎหมายดังกล่าว ในกรณีที่ผู้ให้บริการมีการเก็บรักษาทรัพย์สินของผู้รับบริการ ผู้ให้บริการต้องดํารงฐานะการเงินหรือมีลักษณะอย่างใดอย่างหนึ่ง ดังนี้ (ก) มีส่วนของผู้ถือหุ้นไม่น้อยกว่า 100 ล้านบาท (ข) เป็นบุคคลดังนี้ 1. บริษัทหลักทรัพย์ตามกฎหมายว่าด้วยหลักทรัพย์และตลาดหลักทรัพย์ ที่มีหน้าที่ดํารงเงินกองทุนสภาพคล่องสุทธิตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการดํารงเงินกองทุนสภาพคล่องสุทธิ 2. สถาบันการเงินที่จัดตั้งขึ้นตามกฎหมายอื่น เช่น ธนาคารพาณิชย์ หรือบริษัทประกันชีวิต เป็นต้น (5) ต้องยินยอมให้สํานักงานเข้าตรวจสอบการดําเนินการ เรียกดู หรือตรวจสอบเอกสารหลักฐานที่เกี่ยวข้องได้ตลอดเวลาข้อ ๕ สํานักงานจะแจ้งผลการพิจารณาคําขอรับความเห็นชอบภายใน 30 วันนับแต่วันที่สํานักงานได้รับคําขอรับความเห็นชอบ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนข้อ ๖ ในกรณีที่ผู้ให้บริการไม่ดําเนินการตามแผนการดําเนินงานที่แสดงไว้ต่อสํานักงานตามข้อ 4(1) ผู้ให้บริการต้องจัดส่งรายงานและชี้แจงเหตุผลที่ไม่ได้ดําเนินการดังกล่าวต่อสํานักงานภายใน 30 วันนับแต่วันที่มีการเปลี่ยนแปลงการดําเนินการนั้นข้อ ๗ ผู้ให้บริการจะเปลี่ยนแปลงระบบงานหรือการดําเนินการไปจากที่เคยแสดงไว้ต่อสํานักงานในครั้งล่าสุดอย่างมีนัยสําคัญได้ต่อเมื่อได้แจ้งเป็นลายลักษณ์อักษรให้สํานักงานทราบล่วงหน้าไม่น้อยกว่า 30 วันก่อนมีการเปลี่ยนแปลงและสํานักงานไม่ทักท้วงภายใน 15 วันนับแต่วันที่สํานักงานได้รับแจ้ง ในกรณีที่มีการเปลี่ยนแปลงเงื่อนไขในการให้บริการใด ๆ ที่อาจส่งผลกระทบต่อผู้รับบริการอย่างมีนัยสําคัญ ผู้ให้บริการต้องแจ้งการเปลี่ยนแปลงและเหตุผลในการเปลี่ยนแปลงดังกล่าวต่อผู้รับบริการล่วงหน้าตามสมควรข้อ ๘ ในกรณีที่ปรากฏข้อบกพร่องที่มีนัยสําคัญขึ้นกับระบบงานตามข้อ 4(2) ผู้ให้บริการต้องรายงานข้อบกพร่องพร้อมรายละเอียดต่อสํานักงานภายในวันทําการถัดจากวันที่ปรากฏข้อบกพร่องดังกล่าว และให้รายงานผลการแก้ไขให้สํานักงานทราบภายใน 30 วันนับแต่วันที่แก้ไขแล้วเสร็จข้อ ๙ ในกรณีที่ผู้ให้บริการไม่สามารถดํารงฐานะทางการเงินได้ตามที่กําหนดในข้อ 4(4) ให้แจ้งให้สํานักงานและผู้รับบริการทราบภายในวันทําการถัดจากวันที่รู้หรือควรรู้ถึงการไม่สามารถดํารงฐานะทางการเงินนั้น ในระหว่างที่ผู้ให้บริการไม่สามารถดํารงฐานะทางการเงินได้ตามวรรคหนึ่ง ผู้ให้บริการต้องไม่ทําสัญญาเพื่อให้บริการกับผู้รับบริการรายใหม่ จนกว่าจะสามารถดํารงฐานะทางการเงินได้ตามที่หลักเกณฑ์กําหนด ข้อ ๑๐ ผู้ให้บริการต้องไม่ทําข้อตกลงกับลูกค้าในลักษณะหนึ่งลักษณะใดดังต่อไปนี้ (1) จํากัดความรับผิดเมื่อมีความเสียหายเกิดขึ้นกับผู้รับบริการ อันเนื่องจากการที่ผู้ให้บริการไม่ดําเนินการหรือปฏิบัติงานให้เป็นไปตามหลักเกณฑ์ในประกาศนี้โดยจงใจหรือประมาทเลินเล่ออย่างร้ายแรง (2) จํากัดสิทธิในการยกเลิกการรับบริการในกรณีที่ผู้ให้บริการไม่สามารถปฏิบัติให้เป็นไปตามหลักเกณฑ์ในประกาศนี้ข้อ ๑๑ ผู้ให้บริการต้องจัดให้มีการสอบทานระบบสนับสนุนที่เกี่ยวข้องกับการให้บริการตามที่ได้รับความเห็นชอบและรายงานผลการสอบทานดังกล่าวโดยผู้ตรวจสอบที่สามารถทําหน้าที่ได้โดยอิสระจากการบริหารจัดการของผู้ให้บริการอย่างน้อยปีละ 1 ครั้ง และให้จัดเก็บในลักษณะที่พร้อมให้สํานักงานตรวจสอบได้ตลอดเวลา เป็นระยะเวลาไม่น้อยกว่า 5 ปีนับแต่วันที่มีการจัดทํารายงานข้อ ๑๒ ในกรณีที่ผู้ให้บริการประสงค์จะยุติการให้บริการทั้งหมดหรือบางส่วน ผู้ให้บริการต้องแจ้งสํานักงานและผู้รับบริการทราบเป็นลายลักษณ์อักษรล่วงหน้าอย่างน้อย 1 ปี พร้อมทั้งแสดงรายการของงานที่คงค้าง และการดําเนินการเพื่อบรรเทาผลกระทบที่อาจเกิดขึ้นต่อผู้รับบริการ (ถ้ามี) เว้นแต่ได้รับการผ่อนผันจากสํานักงาน ข้อ ๑๓ ผู้ให้บริการที่ได้รับความเห็นชอบตามประกาศนี้ จะต้องดํารงคุณสมบัติและปฏิบัติตามหลักเกณฑ์และเงื่อนไขที่กําหนดในประกาศนี้ไว้ตลอดเวลาข้อ ๑๔ ในกรณีที่สํานักงานเห็นว่าผู้ให้บริการใด (1) ไม่ปฏิบัติให้เป็นไปตามหลักเกณฑ์ในประกาศนี้ (2) ไม่ดําเนินการในกรณีที่สํานักงานร้องขอให้ชี้แจง ส่งเอกสาร หรือหลักฐานที่เกี่ยวข้อง (3) มิได้ดําเนินธุรกิจอย่างเหมาะสม เป็นธรรม และเป็นไปตามจรรยาบรรณและมาตรฐานที่ดีในการประกอบวิชาชีพ สํานักงานอาจสั่งให้ผู้ให้บริการนั้น ดําเนินการอย่างหนึ่งอย่างใดดังต่อไปนี้ (1) ชี้แจงข้อเท็จจริง พร้อมทั้งส่งเอกสารหรือหลักฐานที่เกี่ยวข้อง (2) แก้ไขเพื่อให้มีลักษณะเป็นไปตามหลักเกณฑ์ภายในระยะเวลาที่กําหนด (3) ห้ามให้บริการกับผู้รับบริการรายใหม่ หรือต่ออายุสัญญากับผู้รับบริการรายเดิม (4) กระทําการหรืองดเว้นกระทําการใด ๆ ในกรณีที่ผู้ให้บริการไม่ดําเนินการตามวรรคสอง สํานักงานอาจสั่งพักหรือเพิกถอนการให้ความเห็นชอบได้ข้อ ๑๕ ประกาศนี้ให้ใช้บังคับตั้งแต่วันที่ 16 มกราคม พ.ศ. 2560เป็นต้นไปผู้มีอํานาจลงนาม - ประกาศ ณ วันที่ 21 ธันวาคม พ.ศ. 2559 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์